钦定古今图书集成/理学汇编/经籍典/第139卷 > 《汉韩婴诗外传三》 > 《常武》
## 钦定古今图书集成/理学汇编/经籍典/第139卷 > 《汉韩婴诗外传三》 > 《常武》

齐景公谓《子贡》曰：“先生何师？”对曰：“鲁仲尼。”曰：“仲尼贤
乎？”曰：“圣人也，岂直贤哉？”景公嘻然而笑曰：“其圣何如？”
子贡曰：“不知也。”景公悖然作色曰：“始言圣人，今言不
知，何也？”子贡曰：“臣终身戴天，不知天之高也；终身践
地，不知地之厚也。若臣之事仲尼，譬犹渴操壶杓，就
江海而饮之，腹满而去，又安知江海之深乎？”景公曰：
“先生之誉，得无太甚乎？”子贡曰：“臣赐何敢甚言，尚虑
不及尔。臣誉仲尼，譬犹两手捧土而附泰山，其无益
亦明矣。使臣不誉仲尼，譬犹两手把泰山，无损亦明
矣！”景公曰：“善岂其然？善岂其然？《诗》曰：‘绵绵翼翼，不测
不克’。”

馑，四谷不升谓之荒，五谷不升谓之大祲。大祲之礼，
君食不兼味，台榭不饰，道路不除，百官补而不制，鬼
神祷而不祠，此大祲之礼也。《诗》曰：“我居御卒荒。”此之
谓也。

古者，天子为诸侯受封，谓之采地。百里诸侯以三十
里，七十里诸侯以二十里，五十里诸侯以十里。其后
子孙虽有罪而绌，使子孙贤者守其地，世世以祠其
始受封之君。此之谓兴灭国，继绝世也。《书》曰：“兹予享
于先王，尔祖其从享之。”〈诗阙〉